同女友去食，於三催四請之下終於落左柯打叫左：一碟薑蔥鵝腸牛肉撈麵一碟蝦子薑蔥鵝腸撈麵一上桌，心諗：「撈麵唔係多一個麵底架咩？點解得半個麵底咁架？」麵，兩三啖食得哂。麵唔爽，好處係冇醶水味；鵝腸爽，但係得兩三條咁大把；牛肉稔，但係冇牛肉味。幾啖已經食哂個麵，雖然肚餓但唔想再叫多碗了。女友果碗，蝦子少而完全冇味（同食友影ge相比較少好多好多…）個湯係有香味，不過飲完會口渴。因為食唔飽，所以食完都夾多幾舊醃製瓜菜食填填肚。忽然發覺，劉森記最好食，唔係佢ge麵食，而係佢ge醃製瓜菜。